Dato: 27/2-23

**Referat fra bestyrelsesmøde i Ærø Rideklub**

1. Tilrettelæggelsen af den forestående generalforsamling blev aftalt færdig. Børneryttere må gerne deltage, men har ikke stemmeret.
2. Der kan være behov for en ekstra rubust hest til ridefysioterapien. En opstalder har tilbudt sin hest under vilkår af, at ejer selv kan være med. Derfor kan det kun lade sig gøre på sene hold. Linda vil undersøge nærmere hos Ridefysioterapauten, hvad indtægten for klubben er pr gang. Klubben vil tilbyde en rimelig andel heraf i leje af hesten. Der følges op så snart det er muligt. Herefter vil Linda kontakte opstalderen.
3. Vi vil gerne have flere sponsorpenge. Prisen for at have et reklameskilt hængende i hallen har været det samme i rigtig mange år og har ikke undergået de samme sprisstigninger som så mange andre ydelser. Bestyrelsen har derfor vedtaget at lade prisen stige til 2000 kr pr år gældende fra 2024. Bestyrelsen vil sende et varselbrev til annoncørerne i efteråret.
4. Ridebanerne kan ikke lukkes for andre med mindre der er undervisning eller et arrangement gennem klubben eller hallen er lejet. Når klubben har undervisning, bestemmer underviseren suverænt, hvem der ellers må være på ridebanen. Det vil blive indskrevet i det reviderede reglement, der er under udarbejdelse. Hvis nogen med eksterne undervisere ønsker hallen lukket, kan man leje hallen.